วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
25 ส.ค. 2558

ภาครวมตลาดภาคเช้า
ดัชนีไทย SET ปิดลบ 1,300.98 (-0.08 จุด,-0.01%) กรอบ 1292-1321 มูลค่าการซื้อขาย 33,463.51 ลบ. เป็นแรงซื้อกลับในหุ้น ENERG BANK CONMAT TRANS CONS และแรงขายหุ้นในกลุ่ม ICT PROP COMM FOOD ตามลำดับ เช้านี้ตลาดหุ้นไทยเปิดบวกกว่า 14 จุด หลังจากลงไปอย่างหนักเมื่อวานนี้ -64.55 จุด โดยปรับตัวขึ้นในทิศทางเดียวกับตลาดหุ้นเอเชีย เคลื่อนไหวสองแดนและถูกขายทำกำไรจึงตกกลับมาอยู่ที่ระดับเดียวกับวานนี้ 
ตลาดหุ้นเอเชีย ฟื้นตัวขึ้น หลังจากที่ตลาดหุ้นทั่วโลกร่วงลงเมื่อวานนี้ ส่วนตลาดหุ้นจีนยังร่วงต่อเนื่อง เปิดลบ -6.41% และปิดภาคเช้าที่ -4.33% แม้รัฐบาลมีมาตรการมากระตุ้นเงินเข้าตลาดทุน อนุญาตกองทุนบำนาญลงทุนในหุ้นได้ อีกทั้งยังมีการซื้อคืนพันธบัตรรัฐบาลอัดฉีดเงินเข้าสู่ระบบในวันนี้
ด้านเกาหลีใต้และเกาหลีเหนือ กองทัพเกาหลีใต้จะจับตาดูความเคลื่อนไหวของกองกำลังเกาหลีเหนืออย่างใกล้ชิด ขณะที่เกาหลีเหนือได้ตกลงที่จะยกเลิกคำสั่งให้กองทหารเข้าสู่ภาวะสงครามตั้งแต่ช่วงเที่ยงวันนี้ 
ด้านปัจจัยในประเทศผ่อนคลายลง คสช. แถลงผ่านโทรทัศน์รวมการเฉพาะกิจว่า ขณะนี้บรรยากาศโดยรวมของการท่องเที่ยวอยู่ในระดับปกติ จำนวนนักท่องเที่ยวยังคงมีจำนวนมาก สถิติจำนวนนักท่องเที่ยวต่างชาติที่เดินทางเข้ามาประเทศไทยคงอยู่ในระดับปกติ และการรักษาความปลอดภัยเป็นไปอย่างต่อเนื่องและครอบคลุม    
หุ้นบวกดัชนี PTT SCB PTTGC AOT KTB KBANK SCC BH ADVANC CPALL IRPC TOP GLOW
หุ้นลบดัชนี  PTTEP TRUE CPF BDMS BLA TUF BIGC EA VGI TMB GL DELTA BECL HMPRO 
 
วิเคราะห์ตลาดภาคบ่าย
แนวโน้มตลาดและหุ้นที่น่าสนใจภาคบ่าย
มีแนวโน้มปรับตัวลงทดสอบ 1,293 อีกครั้ง                    
ภาพในระยะสั้น (10นาที) ดัชนียังคงไม่สามารถกลับมายืนเหนือเส้น Downtrend Line และเส้นค่าเฉลี่ย ได้ มีโอกาสปรับตัวลงทดสอบแนวรับแรกที่ 1,293
 
PTTGC (ราคาปิดภาคเช้า 51.50)
แนะนำขายราคาช่วงเช้าปรับตัวขึ้นไปปิดแก๊ปที่ 52.75 จำนวน 2ครั้ง แล้วไม่สามารถยืนตัวได้ มีโอกาสเกิดเป็น Double Top กลับตัวลงมาปิดแก๊ปล่างที่ 49.25
 
TPCH (ราคาปิดภาคเช้า 15.50) 
แนะนำซื้อแนวรับ 14.50 ราคาปรับตัวลดลงด้วยปริมาณการซื้อขายที่หนาแน่น พร้อมเกิดสัญญาณขายใน MACD มีโอกาสปรับตัวลงทดสอบแนวรับแรกที่ 14.50